钦定古今图书集成/方舆汇编/边裔典/第046卷 > 南齐
## 钦定古今图书集成/方舆汇编/边裔典/第046卷 > 南齐

### 高帝建元元年以氐杨广香为沙州刺史

按《南齐书高帝本纪》，建元元年七月，以虏伪茄芦镇
主阴平公杨广香为沙州刺史。按《氐本传》：太祖即
位，欲绥怀异俗，建元元年，诏曰：“昔绝国入贽，美称前
册，殊俗内款，声流往记。伪虏茄芦镇主阴平郡公杨
广香，怨结同族，舋起亲党，当宋之世，遂举地降敌。茄
芦失守，华阳暂惊。近单使先驰，宣扬皇威，广香等追
其远世之诚，仰惟新之化，肉袒请附，复地千里，氐羌
杂种，咸同归顺，宜时领纳，厚加优恤。广香翻迷反正，
可特量所授，部曲酋豪，随名酬赏。”以广香为督沙州
诸军事、平羌校尉、沙州刺史，寻进号征虏将军、梁州
刺史。

建元二年，以氐杨文弘背叛，以文弘从兄子后起袭
封武都王。进广香为都督、西秦刺史，子炅为征虏将
军、武都太守。

按《南齐书高帝本纪》，“建元二年十一月，以氐杨后起
为秦州刺史。”按《氐本传》，范柏年被诛，其亲将李乌
奴惧，奔叛，文弘纳之。乌奴率亡命千人攻梁州，为刺
史王元邈所破，复走还氐中。荆州刺史豫章王嶷遣
兵讨乌奴，檄梁州能斩送乌奴首，赏本郡，乌奴田宅
事业悉赐之。《与广香书》曰：“夫废兴无谬，逆顺有恒，古
今共贯，贤愚同察。梁州刺史范柏年，怀挟诡态，首鼠
两端，既已被伐，盘桓稽命，遂潜遣李乌奴叛杨文弘，
扇诱，边疆荒杂。柏年今已枭禽，乌奴频被摧破，计其
馀烬，行自消夷。今遣参军行晋寿太守王道宝、参军
事行北巴西新巴二郡太守任湜之、行宕渠太守王
安会，领锐卒三千，遄涂风迈，浮川电掩。”又命辅国将
军、三巴校尉明惠照、巴郡太守鲁休烈、南巴西太守
柳弘称、益州刺史傅琰，并简徒竞骛，选甲争驰，雍州
水步，行次魏兴，并山东侨旧，会于南郑。或汎舟垫江，
或飞旍剑道，腹背飙腾，表里震击。文弘容纳叛戾，专
为渊薮，外侮皇威，“内陵国族。君奕世忠款，深识理顺，
想即起义，应接大军，共”为掎角，讨灭乌奴，克建忠勤，
茂立诚节。沈攸之资十年之积，权百旅之众，师出境
而城溃，兵未战而自屠，朝廷无遗镞之费，士民靡伤
痍之弊。况蕞尔小竖，方之蔑如，其取歼殄，岂延漏刻。
忝以寡昧，分陕司蕃，清氛荡秽，谅惟任职。此府器械
山积，戈旗林耸，士卒剽劲，蓄锐积威，除难剿寇，岂俟
征集。但“以翦伐萌菌，弗劳洪斧，扑彼蚊蚋，无假多力。
皇上圣哲应期，恩泽广被，罪止首恶，馀无所问。赏罚
之科，具写如别。”使道宝步出魏兴，分军溯垫江，俱会
晋寿。太祖以文弘背叛，进广香为持节、都督西秦州
刺史，广香子北部镇将军、郡事，炅为征虏将军、武都
太守，以难当正裔。杨后起为持节、宁朔将军、“平羌校
尉北秦州刺史武都王。镇武兴。”即文弘从兄子也。
建元三年氐杨文弘归降。复以为北秦州刺史
按《南齐书高帝本纪》不载。　按氐本传。“三年文弘归
降。复以为征西将军北秦州刺史。先是广香病死。氐众半奔文弘，半诣梁州刺史崔慧景。文弘遣从子后
起进据白水。白水居晋寿上流。西接涪”界，东带益路，
北连阴平、茄芦，为形胜之地。晋寿太守杨公则启经
略之宜，上答曰：“文弘罪不可恕，事中政应且加恩耳。
卿若能袭破白水，必加厚赏。”

### 武帝永明元年二月以征虏将军杨炅为沙州刺史按南齐书武帝本纪云云 按氐本传世祖即位进后起号冠军将军永明元年以征虏将军炅为沙州

刺史、阴平王，将军如故。

永明二年，进氐杨后起爵号。

按《南齐书武帝本纪》，不载。　按《氐本传》，“二年，八座奏
后起勤彰款塞，忠著边城，进号征虏将军。”

永明四年正月闰月以行辅国将军武都王杨集始
为持节辅国将军北秦州刺史。

按《南齐书武帝本纪》，“永明四年正月闰月，以武都王
杨集始为北秦州刺史。”　按《氐本传》，“四年，后起卒，诏
曰：‘后起奄至殒逝，恻怆于怀。绥御边服，宜详其选。行
辅国将军、北秦州刺史武都王杨集始，干局沈亮，乃
心忠款，必能戢境宁民，宣扬声教。可持节、辅国将军、
北秦州刺史、平羌校尉、武都王。后起弟后明，为龙骧
将’”军白水太守集始弟集朗为宁朔将军。

《永明五年》，除杨集“始母为太夫人，假银印。”

按《南齐书武帝本纪》，不载。　按《氐本传》，五年，有司奏
“集始驱狐翦棘，仰化边服。母以子贵，宜加荣宠。除集
始母姜氏为太夫人，假银印。”

永明九年，进杨炅“前将军”号。

按《南齐书武帝本纪》，不载。　按《氐本传》，“九年，八座奏
杨炅嗣勤西牧，驰款内昭，宜增戎章，用辉遐外，进号
前将军。”

永明十年，杨集始寇汉川，溃奔虏界。

按《南齐书武帝本纪》，不载。　按氐本传，“十年，集始反，
率氐、蜀杂众寇汉川。梁州刺史阴智伯遣军主宁朔
将军桓卢奴、梁季群、王士隆等千馀人拒之，不利，退
保白马。贼众万馀人，纵兵火攻其城栅，卢奴拒守死
战。智伯又遣军主阴仲昌等马步数千人救援。至白
马城东干溪桥，相去数里。集始等悉力攻之，官军内
外”奋击，集始大败，十八营一时溃走，杀获数千人。集
始奔入虏界。

### 郁林王隆昌元年加氐杨炅爵位集始以城降虏

按《南齐书郁林王本纪》，“隆昌元年四月，以前沙州刺
史杨炅为沙州刺史。”按《氐本传》，“隆昌元年，以前将
军杨炅为使持节督沙州诸军事、平西将军、平羌校
尉、沙州刺史。集始入武兴，以城降虏，氐人苻幼孙起
义攻之。”

### 明帝建武二年赠杨元秀仇池公以杨馥之为北秦州刺史仇池公进杨炅将军号

按《南齐书明帝本纪》，“建武二年七月，以氐杨馥之为
北秦州刺史仇池公。”按《氐本传》，“建武二年，氐虏寇
汉中，梁州刺史萧懿遣前氐王杨后起、弟子元秀收
合义兵，氐众响应，断虏运道。虏亦遣伪南梁州刺史
仇池公杨灵珍据泥山以相拒格。元秀病死，苻幼孙
领其众。”高宗诏曰：“仇池公杨元秀，氐王苗裔，乃心忠
勇，丑虏凶逼，血诚弥厉。宣播朝威，招诱戎种，万里齐
契，响然归从。诚效显著，实有可嘉。不幸殒丧，凄怆于
怀。夫死事加恩，《阳秋》明义，宜追覃荣典，以弘劝奖。”赠
仇池公，持归国。氐杨馥之聚义众屯沮水关城白马
北，集始遣弟集朗率兵迎拒。州军于《黄亘》战大败，集
始走下辩。馥之据武兴，虏军寻退。馥之留弟昌之守
武兴，自引兵据仇池。诏曰：“氐王杨馥之世纂忠义，率
厉部曲，树绩边城，克殄奸丑。复内禀朝律，外抚戎荒，
款心式昭，朕甚嘉之。”以为持节、督北秦雍二州诸军
事、辅国将军、平羌校尉、北秦州刺史、仇池公。沙州刺
史杨炅进号安西将军。

建武三年以氐杨崇祖袭封阴平王。

按《南齐书明帝本纪》，“建武三年正月，以阴平王杨炅
子崇祖为沙州刺史，封阴平王。”　按《氐本传》，“三年炅
死，以炅子崇祖为假节、督沙州军事、征虏将军、平羌
校尉、沙州刺史、阴平王。”

建武四年十一月以氐杨灵珍为北秦州刺史仇池
公。

按《南齐书明帝本纪》云云。　按《氐本传》，“四年，伪南梁
州刺史杨灵珍与二弟婆罗阿卜珍率部曲三万馀
人举城归附，送母及子双健、阿皮于南郑为质。梁州
刺史阴广宗遣中兵参军王思考率众救援，为虏所
得，婆罗阿卜珍战死。灵珍攻集始于武兴，杀其二弟
集同、集众，集始穷急请降，以灵珍为持节，督陇右军
事”、征虏将军、北梁州刺史、仇池公、武都王。

### 东昏侯永元二年复以杨集始为使持节将军刺史按南齐书东昏侯本纪不载 按氐本传永元二年复以集始为使持节督秦雍二州军事辅国将军平

羌校尉，北秦州刺史。灵珍，后为虏所杀。自虏陷仇池以后，或得或失。宋以仇池为郡，故以氐封焉。